Termékek és szolgáltatások 2014-ben

2014 volt az első olyan év, amelyet az Ügynökség új, a korábbitól nagyban különböző feladatköre jellemez. Az új portfólió a megörökölt EIP és IEE programokon kívül tartalmazza az új „Horizont 2020”, COSME, LIFE és ETHA programokat is. Az EASME felelős a kkv-k támogatására, az energiaügyre, a környezetvédelemre, a tengerügyre és halászatra, a vállalkozásra és innovációra (többek közt az ökoinnovációra) vonatkozó uniós intézkedések irányításáért a következő uniós programok keretében. Új programok — a vállalkozások versenyképességét és a kis- és középvállalkozásokat segítő program (COSME) — a „Horizont 2020” kutatási és innovációs keretprogram a következő területeken: energia, környezetvédelem és erőforrások — a környezetvédelmi és éghajlat-politikai program (LIFE) — az Európai Tengerügyi és Halászati Alap (ETHA) Megörökölt programok — A versenyképességi és innovációs keretprogram következő részei: Intelligens Energia Európa (IEE) és ökoinnovációs programok. COSME – a vállalkozások versenyképességét és a kis- és középvállalkozásokat (kkv-ket) segítő program az uniós vállalkozások versenyképességének és fenntarthatóságának megerősítéséhez kapcsolódik, célja a vállalkozói kultúra ösztönzése, valamint a kkv-k létrehozásának és növekedésének elősegítése. Alaptevékenységek — A COSME egyike a 2014-ben az EASME-ra bízott új programoknak. — A COSME tevékenységének középpontjában kommunikációs és tájékoztatási tevékenységek állnak. Egy példa: az EASME a torinói Kereskedelmi Kamarával (hálózati partnerével) együttműködve, több mint 700 résztvevővel éves konferenciát szervezett, s az ennek során lebonyolított 2 000 informális és formális üzleti találkozó 192 potenciális üzleti lehetőséget eredményezett. „Horizont 2020” – az EU kutatási és innovációs finanszírozási programja, amelynek célja, hogy fellendítse a gazdaságot, valamint a jövőre nézve biztosítsa a tudományos és technológiai alapokat és serkentőleg hason az ipar versenyképességére, így járulva hozzá az intelligensebb, fenntarthatóbb és befogadóbb társadalomhoz. A program azzal kecsegtet, hogy nagy ötleteket a laboratóriumból a piacra segítve több áttöréshez, felfedezéshez és világelső fejlesztéshez járul hozzá. Innováció a kkv-kben Alaptevékenységek — 2014-ben az EASME négy pályázati felhívást tett közzé a „Horizont 2020 – Innováció” keretében „Innováció a kis- és középvállalkozásokban” címmel, két másikat pedig „Az on-line együttműködés teljes potenciáljának kihasználása” és a „Klaszterek által segített projektek az új ipari értéklánc számára” címmel, 2015. márciusi és áprilisi határidővel. Kkv-eszköz Alaptevékenységek — Az újonnan indított kkv-eszköz nagy sikert aratott: a folyamatosan nyitott pályázati felhívásra az Ügynökséghez a négy határidőig több mint 8 000 pályázat érkezett be. A kiválasztott üzleti ötletek új termékeket, eljárásokat és szolgáltatásokat kívánnak bevezetni. — A program keretében a kedvezményezettek felkészítésben részesülhetnek. Sor került az alapvető felkészítési célok meghatározására és módszertani kezdőcsomagok készítésére. A kiemeltügyfél-kapcsolati menedzserek segítik a kkv-eszköz kedvezményezettjeit a felkészítési prioritásaik meghatározásában, és egy vagy több felkészítőt javasolnak számukra. Az év végéig 39 kkv határozta meg az igényeit és választotta ki felkészítőit, az Ügynökség pedig 21 felkészítővel kötött szerződést. Az Ügynökség hozzájárul a 3. társadalmi kihívás („Biztos, tiszta és hatékony energia”) keretében „a megbízható, megfizethető, a nyilvánosság által elfogadott, a fosszilis tüzelőanyagoktól való függőség csökkentésére irányuló, fenntartható és versenyképes energiarendszerre való áttérés, figyelembe véve a fokozódó erőforráshiányt, a növekvő energiaigényt és az éghajlatváltozást” c. célhoz. Alaptevékenységek — A három téma közül kettő az energiahatékony épületekre vonatkozó szerződéses köz-magán partnerséggel volt kapcsolatos, a harmadik pedig a fenntartható feldolgozóipari (SPIRE) köz-magán partnerséggel. Az Ügynökséghez 63 pályázat érkezett be, ezek közül 19 lett támogatásra ajánlva. — Mind a kutatási és innovációtámogató intézkedések, mind a koordinációs és támogatási intézkedések terén 15 témát nyitottak meg. Az Ügynökséghez 393 pályázat érkezett be, ezek közül 45 lett kiválasztva. — Az első energiahatékonysági felhívás eredményeiből kitűnik, hogy az energiahatékonyság területén végzett innováció támogatása, a kutatástól a piaci értékesítésig, ígéretes. — Októberben az Ügynökség bemutatta a köz-magán partnerség finanszírozásával kapcsolatos témáit a Bizottság Kutatási és Innovációs Főigazgatósága (DG RTD) által szervezett köz-magán partnerségi információs napon. — Decemberben Brüsszelben az EASME nagyszabású, több mint 550 résztvevős információs napon mutatta be a 2015-ös „Horizont 2020” energiahatékonysági felhívást. — Az Ügynökség munkatársai részt vettek az energiahatékony épületek és a SPIRE szerződéses köz-magán partnerség jövőbeni prioritásairól szóló, az Európai Bizottság és az ágazati szereplők közötti találkozókon is. Az Ügynökség hozzájárul a Kutatási és Innovációs Főigazgatóság (DG RTD) és a Belső Piaci, Ipar-, Vállalkozás- és Kkv-politikai Főigazgatóság (DG GROW) közös konkrét célkitűzéseihez, amelyek a következők: az erőforrás- és vízhatékony és az éghajlatváltozásra rugalmasan reagáló gazdaság és társadalom létrehozása, a természeti erőforrások és az ökoszisztémák védelmének és az ezekkel való fenntartható gazdálkodásnak a megvalósítása, valamint a nyersanyagok fenntartható biztosítása és használata, amely a bolygónk adta természeti erőforrások és ökoszisztémák fenntarthatóságának határain belül képes kielégíteni a világ egyre növekvő népességének igényeit, mindez az 5. társadalmi kihívás („Az éghajlatváltozás elleni küzdelem, környezet, erőforrás-hatékonyság és nyersanyagok”) keretében. Alaptevékenységek — 2014-ben az Ügynökség volt felelős az 5. társadalmi kihívás keretében kiírt „Horizont 2020” pályázatok lebonyolításáért, kivéve a nagy politikai jelentőségű, illetve a más szervek által lebonyolított pályázatokat. — Az Ügynökség kezelt több felhívást, illetve részt vett azokban, pl. az energiahatékonyságra, a katasztrófákkal szembeni ellenálló-képességre és a kék növekedésre vonatkozó felhívásokban. — Novemberben az Ügynökség információs napot tartott a „Horizont 2020” keretében az éghajlatváltozás elleni küzdelem, a környezet, az erőforrás-hatékonyság és a nyersanyagok terén kiírt 2015-ös felhívások témájában. A rendezvény célja az volt, hogy bemutassa a 2015-ös felhívásokat a potenciális pályázóknak és útmutatást nyújtson nekik a felkészülésre és a pályázatok benyújtására nézve. Az Ügynökség irányítja a környezetvédelmi és éghajlat-politikai programot (LIFE), amely uniós és nemzetközi szintű környezetvédelmi, illetve az éghajlatváltozás elleni fellépéssel kapcsolatos konkrét célok eléréséhez nyújt támogatást. Alaptevékenységek — Az Ügynökség kezelte a Környezetvédelmi (DG ENV) és az Éghajlatpolitikai Főigazgatóság (DG CLIMA) által meghirdetett, a LIFE területén tevékeny civil szervezetek működési támogatására vonatkozó, összesen 9 millió eurós költségvetésű pályázati felhívást. Erre az Ügynökséghez 66 pályázat érkezett be. — A kapacitásépítést célzó projektekre vonatkozó pályázati felhívás 2015 szeptemberében záruló nyílt pályázat, amelynek keretében 15 tagállam részesülhet támogatásban. — Az Ügynökség több mint 250, különböző tengely alá tartozó pályázatot értékelt, köztük éghajlat-politikaiakat (190 pályázat) és civil szervezetek működési támogatására vonatkozóakat (66 pályázat). — Az Ügynökség tevékenyen részt vett a nemzeti kapcsolattartó pontok számára rendezett LIFE információs napon, és megrendezett két információs napot a civil szervezeteknek nyújtott működési támogatás témájában. Az Ügynökség hajtotta végre az Európai Tengerügyi és Halászati Alap (ETHA) tevékenységeinek egyes részeit is, amely alap célja, hogy elősegítse a halászat és az akvakultúra versenyképességét, környezeti szempontú fenntarthatóságát, gazdasági életképességét és társadalmi felelősségvállalását és fellendítse az uniós integrált tengerpolitika (IMP) kialakítását és végrehajtását. Alaptevékenységek — Az Európai Tengerügyi és Halászati Alap (ETHA) tevékenységei egyes részeinek végrehajtásával 2014 októberében bízták meg az Ügynökséget. A Tengerügyi és Halászati Főigazgatóság (DG MARE) 19 ETHA-intézkedéssel bízta meg az EASME-t. — Az első ETHA-intézkedést ténylegesen decemberben ruházták át az Ügynökségre. Az Ügynökség a MARE Főigazgatósággal karöltve elkészítette négy ajánlati felhívás és egy pályázati felhívás értékelését. Intelligens Energia – Európa (IEE) Alaptevékenységek Az Intelligens Energia – Európa (IEE) program támogatja az Európai Unió energiapolitikáját és azt az ambiciózus, „20-20-20-as” célrendszert, amelynek értelmében 2020-ig 20 %-kal csökkenne az üvegházhatást okozó gázok kibocsátása, a teljes fogyasztás 20 %-ára nőne a megújuló energiaforrások részaránya és 20 %-kal csökkenne az energiafogyasztás. — 2014-ben az Ügynökség által kezelt IEE-költségvetés teljes mértékben végrehajtásra került (67 millió euro). Az IEE-projektjelentések kiértékeléséhez és a kedvezményezettek kifizetéséhez szükséges átlagos idő rövidebb volt a szerződésben kötelezően előírtnál. — Az Intelligens Energia – Európa Program kézzelfogható előnyökkel járt az Unió energiapolitikája számára. Az IEE program hatáselemzése kimutatta, hogy az IEE-projekteket 2007 óta a média révén 40 millió ember ismerte meg szerte az Unióban, azok keretében 7 millió polgár éves villamosenergia-fogyasztásának megfelelő megújuló energia szállítására került sor, több mint 2 millió háztartás éves villamosenergia-felhasználásának megfelelő primerenergiát takarítottak meg, és közel 3 milliárd eurót sikerült mozgósítani a fenntartható energiába való beruházások céljára. — Az Ügynökség különböző rendezvényeken ismertette a program eredményeit. 2014 júniusában például az Ügynökség az Energiaügyi Főigazgatósággal (DG ENER) karöltve ismét megszervezte a fenntartható energia európai hetét (EUSEW), az Unió energetikai és éghajlat-politikai céljainak elérésében elkötelezett hatóságok, energiaügynökségek, magáncégek, civil szervezetek és iparági szövetségek számára rendezett legfontosabb uniós eseményt. A hét keretében sor került díjátadó ünnepségre, magas szintű politikai konferenciára, mindösszesen 600 eseményre, melyeken Unió- és világszerte számos országból kb. 1 00 000 fő vett részt. — Számos eseményre – különösen a nyílt napokon – a ManagEnergy kezdeményezés keretében került sor. Ezenkívül az Ügynökség munkatársai több mint 100 projekttalálkozón vettek részt. Ökoinnováció Alaptevékenységek A vállalkozási és innovációs keretprogram (EIP) egyik fő célja az ökoinnováció támogatása Az ökoinnovációs projektek középpontjában a tisztább termelés, a környezetgazdálkodás, valamint olyan új termékek és szolgáltatások állnak, amelyek révén a fenntartható fejlődés üzleti valósággá válik. Az Ügynökség 2014-ben az alábbi területekre összpontosított: — A 2013-as ökoinnovációs pályázati felhívások lebonyolításának lezárása: 461 pályázat érkezett be. A kiértékelést követően 59 pályázatot választottak ki finanszírozásra. A rendelkezésre álló költségvetésből kiindulva 42 támogatási megállapodás aláírására került sor. — A felügyelő főigazgatóságokkal és más érdekeltekkel egész évben folyamatos volt a kommunikáció. Sor került néhány olyan találkozóra is, ahol az Ügynökség tevékenyen részt vett a program eredményeinek bemutatásában. Az Egyesült Királyságban sor került egy pénzügyi találkozóra ökoinnovációs partnerekkel; a Zöld Hét folyamán bemutattuk az NCP, a FICOB és az EcoProFabrics projektet, Spanyolországban pedig az „Ökoinnováció az uniós forrásokban” témát. — A Ügynökség által társfinanszírozott projektek nemzetközi elismerésben és díjakban részesültek. A PHOBIOR projekt koordinátora elnyerte az Energy Globe Award díjat, a LASERMARK és az EcoBionet projektet a valenciai regionális kormány 2013 legjobb európai környezetvédelmi projektjének választotta, míg a Genius projekt koordinátora (a Directa Plus nevű kkv) a tiszta technológiákat alkalmazó 10 legjobb olasz kkv egyikeként rákerült az „Italy Cleantech 10” listára. — Mindent összevetve a megörökölt CIP ökoinnovációs program továbbra is teljes gőzzel, nagy sikerrel működik. A 2013-as felhíváshoz kapcsolódó projektek mindegyikénél már megtörtént a szerződés aláírása, és legtöbbjük már megkezdődött. A folyamatban lévő projektek értékelése a kitűzött célok szerint zajlott, és a 2014-es év a költségvetés 100 %-os felhasználásával zárult.